( 173 ) 



e Tabulis iisdem per otium supputare : nam reverendus Author, 

 propter aetatem et continuos fere morbos, hunc laborem aliis 

 relinquere decrevit. Eos cum ad annos aliquot absolvissem, 

 haberemque etiam loca Solis ante biennium per me calculata 

 e Tabulis ejusdem Authoris jamdudum editis in Progyinn. de 

 Motu Solis ; putavi me quamplurimis non modo rem gratam, 

 sed et utilissimam facturum, si ea publici juris facerein : Non 

 ignorant enim Astronomiae periti, maximi esse momenti Lumi- 

 narium motus praecise cognoscere ad quodvis tempus, multos- 

 que Yiros eruditos et industrios valde sudasse, ut arte id doce- 

 rent; Nullus vero eorum hactenus id efficere potuit : non parum 

 enim tam recentiorum quam veterum omnium Tabulae a Coelo 

 discrepant, adeo ut Tychonicae atque Keplerianae (quae et 

 caeteras antecellunt) coepissime in motibus Lunae ad integrum 

 Gradum et amplius a Lansbergianis differant, quas accurate resti- 

 tutas esse, peritissimi omnes (uti spero) Astronomi testabuntur. 



Cunctatus igitur non fui, quin has Ephemerides Luminarium 

 ad annos 1633, 1634-, 1635 et 1636 tibi commuuicarem. 

 quibus motus reliqnorum Planetarum e Tabulis Lansbergianis 

 quoque supputandos libentissime adiungere voluissem, sed cum 

 illae nondum publicae factae sint (Typographo integrum Opus 

 Astronomicum Clarissimi Viri in manibus liabente) typique et 

 calculus eorum moram aliquam requirant : malui fructus ex illis, 

 praesertim e motu Lunae quoad investigationem incognitae 

 Longitudinis cuiusvis loei (rem Nauticis vastissimum Oceanum 

 pererrantibus utilissimam) excerpendos, interim cuivis utendos 

 praebere. Desideratorum autein loco, placuit addere motus Pla- 

 netarum, quos doctissimus joannes kleperus (sic) ante annos 

 aliquot edidit, una cum zyzygiis forma anti qua dispositis, atque 

 id quam plurimis gratissimum fore iudicavi : Compertum enim 

 est mihi, novam Adspectuum dispositionem in Ephemeridibus 

 kepleri, multis formae origani aliorumque Ephemeridum Scrip- 

 torum assuetis, non arridere, denique in his aliisque Provin- 

 ciis et ïtegionibus magnam esse penuriam Exemplarium non so- 

 lum origani, sed et kepleri, quorum Ephemerides apud Bi- 

 bliopolas nostros non reperiuntur venales. 



Instructionem quoque quoad utilissimos atque nobilissimos 

 harum Ephemeridum usus in discentium gratiam adiunxi. 



